Ο ΠΕΡΙ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΕΩΣ ΝΟΜΟΣ

(Κανονισμοί δυνάμει του άρθρου 20)

|  |  |  |  |
| --- | --- | --- | --- |
| Κεφ. 105  2 του 1972  54 του 1976  50 του 1988  197 του 1989  100(Ι) του 1996  43(Ι) του 1997  14(Ι) του 1998  22(Ι) του 2001  164(Ι) του 2001  88(Ι) του 2002  220(Ι) του 2002  66(Ι) του 2003  178(Ι) του 2004  8(Ι) του 2007  184(Ι) του 2007  29(Ι) του 2009  143 (Ι) του 2009  153(I) του 2011  41(I) του 2012  100(I) του 2012  117(I) του 2012  32(I) του 2013  49(Ι) του 2013  88(Ι) του 2014  129(Ι) του 2014  17(Ι) του 2015  16(Ι) του 2016  2(Ι) του 2017  9(Ι) του 2017  71(I) του 2017  6(I) του 2019  8(I) του 2019  127(I) του 2019  169(I) του 2019  116(I) του 2020  143(I) του 2020  46(I) του 2021. | Το Υπουργικό Συμβούλιο ασκώντας τις εξουσίες που του χορηγούνται από το άρθρο 20 του περί Αλλοδαπών και Μεταναστεύσεως Νόμου (Κεφ. 105), εκδίδει τους ακόλουθους Κανονισμούς. | | |
|  |  | | |
| Συνοπτικός τίτλος.  Επίσημη Εφημερίδα της Δημοκρατίας Παράρτημα Τρίτο  22.12.1972  Επίσημη Εφημερίδα, Παράρτημα Τρίτο(Ι):  22.12.1972  23.11.1984 27.12.1986 30.01.1987 11.11.1988 18.05.1990 17.04.1991 8.11.1991 15.04.1994 6.12.1996  21.07.2000  31.12.2001  26.07.2002  30.04.2004  1.02.2013. | 1. Οι παρόντες Κανονισμοί θα αναφέρονται ως οι περί Αλλοδαπών και Μεταναστεύσεως (Τροποποιητικοί) Κανονισμοί του 2022 και θα διαβάζονται μαζί με τους περί Αλλοδαπών και Μεταναστεύσεως Κανονισμούς του 1972 έως 2013 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Αλλοδαπών και Μεταναστεύσεως Κανονισμοί του 1972 έως 2022. | | |
|  |  | | |
| Αντικατάσταση του Κανονισμού 5 των βασικών κανονισμών. | 2. Ο Κανονισμός 5 των βασικών κανονισμών αντικαθίσταται με τον ακόλουθο νέο Κανονισμό 5: | | |
|  |  | | |
|  | «Προσόντα για άδεια μετανάστευσης». | 5.(1) Άδεια μετανάστευσης δύναται να χορηγηθεί σε αλλοδαπό ο οποίος ανήκει σε μια από τις ακόλουθες κατηγορίες: | |
|  | |
| (α) Αυτοαπασχολούμενου αλλοδαπού: Πρόσωπο προτιθέμενο να αυτοαπασχοληθεί σε επιχείρηση ή επάγγελμα ή επιστήμη στη Δημοκρατία, με την προϋπόθεση ότι πληρούνται σωρευτικά τα ακόλουθα: | |
|  |  |  | |
|  |  |  | (i) κατέχει τα προσόντα για άσκηση του επαγγέλματος αυτού ή της επιστήμης αυτής ή για τη λειτουργία της επιχείρησης αυτής, |
|  |  |  |  |
|  |  |  | (ii) εάν απαιτείται επαγγελματική ή άλλη άδεια για να μπορέσει να απασχοληθεί στον τομέα που επιλέγει, είναι κάτοχος της άδειας αυτής, |
|  |  |  |  |
|  |  |  | (iii) κατέχει επαρκή κεφάλαια για τον σκοπό αυτό, τα οποία καθορίζονται με Απόφαση του Υπουργικού Συμβουλίου, |
|  |  |  |  |
|  |  |  | (iv) έχει διευθετημένες τυχόν υποχρεώσεις προς τις Υπηρεσίες Κοινωνικών Ασφαλίσεων και το Τμήμα Φορολογίας, σε σχέση με φόρους και εισφορές, και |
|  |  |  |  |
|  |  |  | (v) η συγκεκριμένη απασχόληση θα φέρει όφελος στη Δημοκρατία, θα είναι σύμφωνη με τις αναπτυξιακές προτεραιότητές της, δεν θα επηρεάσει δυσμενώς τη γενική οικονομία της και δεν θα δημιουργήσει αδικαιολόγητο ανταγωνισμό στην εγχώρια αγορά εργασίας∙ |
|  |  |  |  |
|  |  | (β) Μισθωτού αλλοδαπού: Πρόσωπο στο οποίο προσφέρεται απασχόληση και που προτίθεται να αποδεχτεί αυτήν, με την προϋπόθεση ότι δεν θα δημιουργήσει αδικαιολόγητο ανταγωνισμό στην κατηγορία της απασχόλησης στην οποία προτίθεται να απασχοληθεί: | |
|  |  |  | |
|  |  | Νοείται ότι, ο αλλοδαπός και ο εργοδότης έχουν συνάψει μεταξύ τους σύμβαση απασχόλησης, δεόντως επικυρωμένη από την αρμόδια αρχή, όπου αυτό εφαρμόζεται: | |
|  |  |  | |
|  |  | Νοείται περαιτέρω ότι, ο εργοδότης πληροί τα κριτήρια και τις προϋποθέσεις για απασχόληση αλλοδαπών και ότι έχει διευθετημένες τυχόν υποχρεώσεις του προς τις Υπηρεσίες Κοινωνικών Ασφαλίσεων και το Τμήμα Φορολογίας, σε σχέση με φόρους και εισφορές∙ | |
|  |  |  | |
|  |  | (γ) Επενδυτή αλλοδαπού: Πρόσωπο που έχει προβεί σε σημαντική επένδυση στη Δημοκρατία, το ύψος και το είδος της οποίας καθορίζεται με Απόφαση του Υπουργικού Συμβουλίου, με κεφάλαια προερχόμενα από νόμιμες πηγές εκτός Δημοκρατίας∙ | |
|  |  |  | |
|  | 89(Ι) του 2001. | (δ) Αυτοσυντηρούμενου αλλοδαπού: Πρόσωπο που προτίθεται να διαμείνει στην Δημοκρατία, χωρίς την άσκηση οποιασδήποτε απασχόλησης ή άλλης οικονομικής δραστηριότητας στη Δημοκρατία και έχει στη διάθεσή του ασφαλισμένο ετήσιο εισόδημα, €40.000, αυξανόμενο κατά €10.000 για κάθε πρόσθετο μέλος της οικογένειας, καθώς επίσης κατάλληλο ιδιόκτητο κατάλυμα στη Δημοκρατία για τη διαμονή του ιδίου και των μελών της οικογένειάς του αξίας €250.000 Ευρώ:  Νοείται ότι, μέτοχος σε εταιρεία εγγεγραμμένη στη Δημοκρατία που λαμβάνει μέρισμα δεν θεωρείται ότι ασκεί οικονομική δραστηριότητα:  Νοείται περαιτέρω ότι, για σκοπούς πρόσβασης στο γενικό σύστημα υγείας, ο αυτοσυντηρούμενος αλλοδαπός τελεί υπό την υποχρέωση καταβολής εισφοράς και εν πάση περιπτώσει, καταβάλλει το ποσό το οποίο θα του υποδειχθεί από τον Οργανισμό, σύμφωνα με τις διατάξεις του περί Γενικού Συστήματος Υγείας Νόμου του 2021. | |
|  |  |  | |
|  |  | (2) Τηρουμένης της παραγράφου (1), άδεια μετανάστευσης δύναται να χορηγηθεί σε αλλοδαπό όταν ικανοποιούνται σωρευτικά και οι ακόλουθες προϋποθέσεις: | |
|  |  |  | |
|  |  | (α) Ο αλλοδαπός είναι κάτοχος έγκυρου διαβατηρίου ή άλλου ταξιδιωτικού εγγράφου· και | |
|  |  |  | |
|  |  | (β) ο αλλοδαπός δεν συνιστά απειλή για την εθνική ασφάλεια, δημόσια τάξη, και δημόσια υγεία με οποιονδήποτε τρόπο.». | |
|  |  | | |
| Κατάργηση του Πρώτου Πίνακα των βασικών κανονισμών. | 3. Ο Πρώτος Πίνακας των βασικών κανονισμών καταργείται. | | |

/ΚΚ ο περί αλλοδαπών και μεταναστεύσεως νόμος 8 Φεβρουαρίου 2022